
Καθηγητή Προκόπη Παυλόπουλο
Υπουργό Εσωτερικών

Δημόσιας Διοίκησης & Αποκέντρωσης

Θέμα:
Παρατηρήσεις επί του άρθρου 1, παρ. 1 – 2 της Υπουργικής Απόφασης με αρ.πρωτ.: 70525/28.12.2006
Σύμφωνα με την παράγραφο 1 της ως άνω Υπουργικής Απόφασης, μεταφέρεται στους Ο.Τ.Α. ένα επιπλέον κόστος που αφορά στην καταβολή των ασφαλιστικών εισφορών των αιρετών δημοσίων υπαλλήλων και υπαλλήλων του ευρύτερου δημόσιου τομέα, οι οποίοι επιλέγουν τα έξοδα παράστασης και όχι τη μισθοδοσία της θέσης από την οποία προέρχονται. Το επιπλέον κόστος, το οποίο θα βαρύνει τους Ο.Τ.Α., είναι ιδιαίτερα μεγάλο και διακριτό στους μικρότερους από αυτούς.

Για την επίλυση του ως άνω θέματος προτείνεται:

α)
η δημιουργία ειδικού κωδικού στον προϋπολογισμό των Ο.Τ.Α., για την καλύτερη αποτύπωση της κίνησης του λογαριασμού αυτού. 
β)
η ύπαρξη ειδικής χρηματοδότησης του κωδικού αυτού από τον κρατικό προϋπολογισμό (ανεξαρτήτως ΚΑΠ)
Επισημαίνουμε το κενό που συνεχίζει να συντηρεί η παραπάνω Υπουργική Απόφαση, όσον αφορά στην ασφαλιστική κάλυψη των υπαλλήλων του ιδιωτικού τομέα, όπως επίσης και εκείνων των τέως ΔΕΚΟ που έχουν ενταχθεί στον ιδιωτικοοικονομικό τομέα.
Πάρις Κουκουλόπουλος
Πρόεδρος ΚΕΔΚΕ
